Stefanía Þórey Guðlaugsdóttir , eða Þórey eins og hún er kölluð , hefur saumað frá því hún var barn og hannað mikið af eigin fatnaði og handverki . „ Ég var í bútasaumi og brúðusaumi og hef komið víða við , “ segir Þórey . Hún er fædd og uppalin á Akranesi til 16 ára aldurs . „ Ég missti sumarvinnuna í frystihúsinu á Akranesi þegar það lokaði og ég vildi ekki við það una . Ég hringdi til að finna mér nýja vinnu um hádegisleytið og fyrsti staðurinn sem mér var boðin vinna var í Hnífsdal og þangað var ég komin samdægurs , þrátt fyrir að ég hefði ekki hugmynd um hvert ég væri að fara . Ég flaug vestur og var ekið frá flugvellinum og þegar við vorum að leggja af stað úr Ísafirði stóð ég upp og sagði bílstjóranum að ég hefði ætlað út á Hnífsdal . Ég hélt að Ísafjörður væri Hnífsdalur . Ég ætlaði bara að vera þarna yfir sumarið en var í heilt ár og kynntist ágætis fólki , “ segir Þórey . Hún flutti svo í Grundarfjörð síðastliðið haust með fjórtán ára syni sínum . „ Ég hef fengið frábærar móttökur í Grundarfirði og sonur minn líka . “ Í Skessuhorni er nánar rætt við Stefaníu Þóreyju Guðlaugsdóttur handverkskonu í Grundarfirði .